ડેનિમ : જો તમારી પાસે લાઇટ કલરનું જીન્સ હોય અને એ પહેરીને કંટાળી ગયા હો તો એને ડાર્ક શેડની ડાઇ કરાવી નવી રીતે પહેરી શકાય. જો તમારું જીન્સ ડાર્ક શેડનું હોય તો એના પર કોઈ ડાઇ ન થઈ શકે, પરંતુ ડાર્ક શેડના જીન્સમાંથી તમે શૉટ્ર્સ બનાવી શકો. બૉડીટાઇપને અનુસાર શૉટ્ર્સની લેન્ગ્થની પસંદગી કરવી. જીન્સમાંથી શૉટ્ર્સ બનાવવું ખૂબ જ સહેલું છે. તમે એ ઘરે પણ કરી શકો. જે લેન્ગ્થ પહેરવી હોય એ લેન્ગ્થનું માપ લઈ કાતરથી કાપી લેવું. જો તમારું જીન્સ તમારે શૉર્ટ્સ તરીકે ન જ પહેરવું હોય તો એમાંથી તમે એક બૅગ બનાવી શકો. જીન્સના બન્ને પાયસા કાપી એને સિલાઈમાંથી ખોલી લેવા. હવે તમને એક આખો મોટો ચોરસ ટુકડો મળશે એમાંથી જે શેપની બૅગ જોઈતી હોય એ બનાવડાવી લેવી. જો તમારો કંઈક હટકે ટેસ્ટ હોય તો તમે જીન્સમાંથી ટી-કોસ્ટર બનાવી શકો અથવા તો ડોરમૅટ પણ બનાવી શકાય.